title: -QOʻSHIMCHA MASHGʻULOT - 9-sinf Informatika va axborot texnologiyalari
text: Xulosa
  ●
  Tizim xizmat qilish davrining zinapoya modelida oltita bosqich mavjud: tahlil, dizayn, ishlab chiqish va sinash, amalga oshirish,
  hujjatlashtirish va baholash/xizmat koʻrsatish.
  ●
  Tizimni tahlil qilish va loyihalash – yechimni takomillashtirib boruvchi uzluksiz takrorlanuvchi jarayondir.
  ●
  Tahlil bosqichi muammoni aniqlash va texnik-iqtisodiy asoslashdan iborat boʻlib, uning ortidan muvofiqlashtirishga koʻra, axborot
  toʻplanadi va talablar shakllantiriladi.
  ●
  Chiqish maʼlumotlarini loyihalash – loyihalashtirish bosqichining birinchi qismi boʻlib, uning ortidan kirish maʼlumotlarini loyihalash,
  saqlash va qayta ishlash keladi.
  ●
  Ishlab chiqish va sinov bosqichi kod yozish ishlarini modullarga taqsimlashdan iborat boʻlib, keyinchalik ular birlashtiriladi va yaxlit holatda
  sinalishi oldidan alohida sinovdan oʻtkaziladi.
  ●
  Amalga oshirish bosqichi yangi jihozlar va maʼlumotlarni oʻrnatish, shuningdek, xodimlarni tayyorlashdan boshlanadi. Yangi yechimga
  oʻtish toʻrt xil usulda amalga oshirilishi mumkin: bevosita oʻtish, bosqichma-bosqich amalga oshirish, sinov tarzida amalga oshirish yoki
  parallel ishga tushirish.
  ●
  Hujjatlar kelgusida tizimga xizmat koʻrsatishda muhim ahamiyatga ega hamda tavsiya etilgan formatlardagi texnik va foydalanuvchi
  yoʻriqnomalaridan tashkil topgan. Tizimdagi har qanday oʻzgarishlar hujjatlarda aks ettirilishi kerak.
  ●
  Baholash bosqichida yechimning talab etilgan parametrlarga qanchalik mos kelishi koʻrib chiqiladi, soʻngra tizim qanday oʻzgarishlarga
  muhtoj ekani aniqlanadi.
  ●
  Texnik xizmat koʻrsatish tizimning butun xizmat qilish muddati davomida olib boriladi va u xatolarni tuzatish, funksiyalar qoʻshish va
  samaradorlikni oshirishdan iborat.